...i gosti, predstavnici sredstava javnog informiranja, sve prisutne pozdravljam i otvaram 48. sjednicu Doma naroda Parlamentarne skupštine Bosne i Hercegovine. Na sjednici je prisutno 12 delegata. Od toga 4 iz reda bošnjačkog naroda, 5 iz reda hrvatskog naroda, 3 iz reda srpskog naroda. Gospodin Đoko Pajić, gospodin Goran Milojević i gospodin Hasan Čengić opravdali su odsustvo budući da su službeno spriječeni prisustvovati ovoj sjednici. Za 48. sjednicu predlažem sljedeći dnevni red 1. Odluka o prihvatanju Sporazuma o restruktuiranju policijskih struktura u Bosni i Hercegovini To je dakle jedna tačka dnevnog reda. Ima li primjedbi na dnevni red? Dopuna, izmjena dnevnog reda? Nema. Hvala.. Dakle dnevni red je usvojen i jesmo li dakle o dnevnom redu se ne glasa, on je takav kakav je. Ad.1. Odluka o prihvatanju Sporazuma o restruktuiranju policijskih struktura u Bosni i Hercegovini Na osnovu člana 70. stava 1. tačke 2. Ustava Republike Srpske, strana 174. i člana 178. Poslovnika Narodne skupštine Republike Srpske, „Službeni glasnik Republike Srpske broj 22/05“, a nakon razmatranja Predloga sporazuma o restruktuiranju policijskih struktura u Bosni i Hercegovini Narodna skupština Republike Srpske na 28. posebnoj sjednici održanoj 5. oktobra 2005. godine donijela je Odluku o prihvatanju Sporazuma o restruktuiranju policijskih struktura u Bosni i Hercegovini. Vijeće ministara Bosne i Hercegovine na 4. vanrednoj sjedniciji održanoj 7.10.2005. godine razmatralo je i usvojilo Sporazum o restruktuiranju policijskih struktura, te je dostavilo Parlamentarnoj skupštini Bosne i Hercegovine na usvajanje. Predstavnički dom Parlamentarne skupštine Bosne i Hercegovine je 14. oktobra 2005. godine usvojio Odluku o prihvatanju Sporazuma o restruktuiranju policijskih struktura u Bosni i Hercegovine. 2 Na klupe smo vam podjelili obavještenje Predstavničkog doma. Dakle imate ga i otvaram raspravu o prvoj tačci dnevnog reda. Javlja li se ko za riječ? Gospodin Limov. Izvolite.
Hvala lijepo uvaženi gospodine predsjedatelju, poštovana kolegice i kolege izaslanici, cijenjeni člani Vijeća ministara, dame i gospodo, predstavnici međunarodne zajednice i sredstava javnog informiranja, sve vas skupa pozdravljajući, želim ovu prigodu iskoristiti i vrlo kratko se osvrnuti na Sporazum o restruktuiranju policijskih struktura u Bosni i Hercegovini i moram reći da sam očekivao da će se netko u smislu uvodničara obratiti nama članovima Doma naroda, ali pošto se vi odmah otvorili raspravu, evo ja ću reći ukratko šta ja mislim o ovom. Naime, inače mislim da je vrlo čudna forma ponuđenog dokumenta koji bi trebao biti okvir za buduću reformu policijskih struktura u Bosni i Hercegovini. Naravno, pitanje je tko se skime ovdje sporazumjeva i posebno, imajući na umu činjenicu da je, kako je to objavljeno u našoj javnosti autor ovog sporazuma predsjednik Republike Srpske gospodin Čavić. Ali dobro, imamo to što imamo i daleko od toga da ja mislim kako bi ovo što se od nas danas očekuje trebalo dovoditi u pitanje. Naprotiv, ja očekujem da ćemo mi biti jednoglasni u podršci ovom dokumentu koji nam je ponuđen. Ipak mislim da zavrijeđuje sadržaj ovog sporazuma kratak osvrt. Posebno cijenim da je dobro što je Evropska komisija prihvatila ovaj sporazum kao formalno ispunjenje njezinih uvjeta onih tzv. minimalnih uvjeta prema kojima će sva mjerodavnost za policiju u pogledu zakonodavstva i proračuna biti na državnoj razini, neće biti uplitanja policije u operativni rad policije i funkcionalna policijska područja regije ili oblasti kako hoćete određivaće se na temelju tehničkih policijskih kriterija. Meni osobno je i samo ovakva formulacija dovoljna da bez griže savjesti dam svoj glas za podršku ovom dokumentu, ali ipak želim reći da uz to što je dobro dakle da Evropska komisija ovo prihvatila i da je ovo dovoljan minimalni uvjet za otpočinjanje pregovora o stabilizaciji i pridruživanju. Cijenim da svima nama će to biti motiv da damo podršku ovom dokumentu. Ipak smatram da ima nekih pitanja na koje je potrebito ovom prigodom ukazati, tim više što je već u našoj javnosti ispoljen različit pristup ovom sporazumu i otprilike kada se malo prisjetimo reakcija nakon potpisivanja Dejtonskog sporazuma bilo je vrlo sličnih intonacija, drugim riječima svako je to doživljavao na svoj način i u ravni nekakvih partikularnih interesa pomalo različito i to tumačio. Prvo što smatram da u ovom sporazumu može biti problem jeste formulacija da operativno zapovjedanje policijom ostaje na lokalnoj razini. Mi naravno znamo da je kroz izvješće tzv. Markinsove komisije predviđeno da lokalni komesar svakako u operativnom smislu rukovodi radom policije, ali je, ali su policijske regije, buduće policijske regije sastavni dio jedinstvene strukture policije BOsne i Hercegovine i u tom smislu dakle predviđeno je postojanje i drugih institucija i druga stvar koja može biti problem u smislu implementiranja i samog sporazuma je to što stoji da primjena sporazuma mora biti usuglašena sa Ustavom BiH i ustavima entiteta. Dakle znamo da sve ono što dogovorimo dogovore kompetentne strukture u državi Bosni i Hercegovini da je dakle moguće da se Ustav tumači, tretira, dopunjava i mjenja na način kako to odgovara svima i osobno cijenim da je ova formulacija napravljena, a kako bi se u datom trenutku na temelju procjene pojedinih političkih struktura moglo, ovo bi moglo biti i otežavajući element, ili 3 ograničavajući čimbenik u smislu povlačenja odgovarajućih poteza u pogledu dinamike i ako hoćete samog sadržaja buduće reforme. Treća stvar za koju smatram da također može biti je li predmet taktiziranja u provedbi onog što znači suštinu sporazuma. Suština je dakle reforma policije u Bosni i Hercegovini, a to je da će sporazum biti provedeni za pet godina. Osobno cijenim da je formulacija ovih pet godina svakako pokriće za one koji će u povlačenju odgovarajućih poteza voditi računa o tome kako ima vremena. Ova tri elementa mogu biti izvor kontraverzi i ja sada namjerno neću ovo šire problematizirati kako se na bazi argumenata ne bih predomislio, odnosno kako ne bih došao u iskušenje da na bazi tih argumenata postupim drugačije od stava koji sam u startu rekao, a koji ne želim dakle dovesti u pitanje u smislu svog pozitivnog odnosa spram ovih. Želim reći ipak da je u javnosti već došlo do određenog tumačenja u smislu kako je ovo pobjeda i jednih itd. Ovdje smo pobjednici svi, sve političke opcije i država Bosna i Hercegovina, ili smo gubitnici svi. Dakle ja to tako vidim i zaista politikanski poeni koji se pokušavaju od pojedinaca dobiti različitim pristupom i tumačenjem odredbi ovog sporazuma zaista su neprimjereni u ovom trenutku. Naravno, moram reći kada je u pitanju ova direkcija, to je ovako peta neka točka na koju se ja želim vrlo kratko osvrnuti, ona nije ekskluzivitet ovog sporazuma. Direkcija je zamišljenja i predviđena inaće u izvješću poznate komisije koja se zove Markinskova komisija, ali se u njoj participirali uglavnom stručni ljudi i oni su otprilike rekli šta je i zadaća ove same direkcije. Ja osobno mislim da će ova direkcija biti u veoma složenoj situaciji i nimalo ne zavidim onima koji će biti njeni članovi i ljudi koji će nositi sav ovaj teret koji objektivno političari u ovom trenutku u našoj zemlji nisu bili u stanju nositi onako kako dinamika sveukupne aktivnosti bila sukladna našim ambicijama da je li što prije otvorimo proces pregovora i da što brže idemo ka evropskim i evroatlanskim integracijama. Dakle ova će direkcija će dobiti jedan vruć krumpir i vidjet ćemo šta će to zapravo značiti a na koncu, ja osobno smatram da nije bilo dobro dovođenje u pitanje samog martinsovog plana, da ga tako nazovem, dato kroz ono izvješće jer mi smo praktično od nove godine, 31.12. prošle godine Visoki predstavnik je ovaj, objavio praktično završetak rada ove OHR-ove komisije i mi sve do ovih dana praktično smo imali rekao bih gubljenje vremena i ako imamo na umu činjenicu da će i ova direkcija još jedno, kako je to predviđeno do kraja naredne godine, pripremati ovo sve u papirnatom smislu, smatram dakle da smo mogli ići i raditi daleko brže. Imali smo tamo čak i alternativna rešenja itd. ali evo, evidentno su političari podbacili ovaj plan. Možete ovo staviti pod navodnike, odbacili, u svakom slučaju ako su političari trebali imati zadnju riječ oko ovoga, onda ja postavljam i pitanje svrsishodnosti rada same komisije jer bez obzira ko je to platio, ovo je svakako dosta i materijalno koštalo, da ne govorim o onim drugim elementima. U svakom slučaju, iako dakle predmetni sporazum je manjkav. Ima ovdje još cijeli niz drugih pitanja koja bi se mogla postavljati, ja ću ga svakako ovaj, podržati jer on otvara pregovore BiH i EU i podržat ću ga rukovođen prije svega logikom bolje išta nego ništa, odnosno bolje vrabac u ruci nego golub na grani. Dakle, zamislite samo u kojoj bi situaciji bili, a kolega Šiljegović i ja smo na dan prije donošenja Odluke od strane Narodne skupštine RS bili u Brislu i od prilike shvatili smo da bez ovoga nema nade za jedno izvjesno vrijeme i srerćom ipak evo nada se je dogodila. Treba ovo iskoristiti. Očekujem da ćemo mi u Domu naroda je li, kao finalna skupina ljudi koja zauzima stav oko ovoga, svakako podržatii ovaj sporazum. Hvala lijepo. 4
Ja vam dugujem jedno izvinjenje. Ovdje je na našoj sjednici prisutan ministar Čolak i ja sam mislio obzirom da je ovo dokument koga je usvojila ovaj, i predložila Skupština RS da poslije diskusija i kroz diskusije u kojima će se iskazati i neke dileme, neke nejasnoće da poslije toga je li i poslije tih diskusija ministru dopustimo da pokuša razjasniti dileme i razjasniti neke stvari, pa zato nisam htio naime, da ga toliko zamaram, da ga izlažem da pravi ovaj, izlaganje i opservacije na dokument koji je neko drugi radio, ali za svaki slučaj će ministar tu nadam se pomoći da otklonimo neke dileme ili nekih dilema ili niza dilema koje se mogu pojaviti kod nekih poslanika vezano za ovaj dokument, pa sam zato mislio da malo ministar posluša naša mišljenja, naše diskusije, naša promišljanja i onda da nam pokuša na jedan kvalitetan način otkloniti eventualne te dileme, prije nego što se mi odlučimo da glasamo o dokumentu itd. Eto, to je ovako moja vizija bila vođenja ove sjednice. Javlja li se za riječ gospodin Šiljegović? Izvolite.
Hvala gospodine predsjedavajući, poštovane kolege, gospodine ministre, dame i gospodo, neću sad uspjeti dati doprinos kao kolega Limov koji je poznavalac te oblasti, bivši ministar. Moj doprinos će biti vrlo skroman, s obzirom da je Narodna skupština RS usvojila pomenuti dokumenat i donijela Odluku o prihvatanju Sporazuma. S obzirom da je Sporazum prošao proceduru u Parlamentu u oba doma, Parlamentu Federacije BiH, s obzirom da je isti sporazum dostavljen od Savjeta ministara BiH prošao Predstavnički dom Parlamenta BiH, Klub srpskih delegata koji je danas brojčano desetkovan, će podržati donošenje odluke i podržati Sporazum. I, možda na kraju jedna replika kolegi Limovu koji je pominjao ovaj, neke ptice ovde zbog opasnosti od ptičije groznice, ja vas molim da to ne vežete sa ovim sporazumom. Hvala lijepo.
Hvala gospodine Šiljegoviću. Javlja li se još neko za riječ? Ti si mi najsimpatičnija osoba u ovom parlamentu, izvinjavam se. Izvolite gospodine Zrno.
Gospodine predsjedniće, kolegice i kolege, gospodine minitre, dame i gospodo, neću ni ja puno. Ipak, riječ je o hajde jednom činu ili događaju koji smo poprilično dugo čekali, koji medijski vjerojatno je bio i najpraćeniji proces u ovoj državi zadnju godinu dana, pa čini mi se nije loše nekoliko riječi kazati i zbog toga što se izdešavalo za godinu dana a i zbog toga što se dešava ovih zadnjih dana nakon prihvaćanja i potpisivanja ovog sporazuma odnosno nakon njegova dolaska na nekakvu ratifikaciju u parlamente, od entitetskih do ovog našeg državnog Parlamenta. Najprije stoga što bih ovaj, za razliku od onoga što jeste medijska stvarnost u BiH, što je u jednom trenutku na jednoj strani trifalizam, na drugoj nešto drugo, ja bih rekao da mi 5 nemamo pravo ovdje ni da osjećati se pobjednicima ni gubitnicima, da mi zapravo dijelimo jedinstvenu sudbinu i tu sudbinu potrebe donošenja jednog sporazuma koji će prerasti u zakon i koji će osigurati normalno, da ne kažem evropsko funkcioniranje policije u BiH i ovu zemlju ne samo formalno i duboro vjerujem, da ovaj sporazum zbog samo te formalnosti i ne prihvaćamo i o njemu ne razgovaramo danas, nego suštinski stvarno ovu zemlju preko kompletne reforme policije učiniti evropskom zemljom, zemljom sigurnosti prije svega svih njenih građana. Zbog toga ja velim, mi smo jednostavno mislim zreli, da apsolutno normalno bez emocija, nego samo normalno iz potrebe promatramo ovaj zakon, tijek njegove, oprostite ovaj sporazum, tijek njegove implementacije i konačno, dolazak do onoga zbog čega danas i razmatramo ovaj sporazum o restruktuiranju policijskih struktura. Ono što je ovdje evidentno i što zaslužuje ovo prvo mjestu, jesu principi ovog sporazuma. Oni su nedvojbeni. Znači na nama je najprije zadovoljiti suštinu svakog principa. I sada, par riječi o onom ostalom, od evropskih standarda, nemamo ih potrebe tumačiti. Mislim da ih nismo morali ni navoditi. Oni se sami po sebi podrazumjevaju. Ako ćemo praviti policiju koja nije dio evropskog općeg sigurnosnog standarda, onda nam takva reforma i ne treba, odnosno takva nam policija nije ni potrebna. Ono što je naša stvarnost, jeste Ustav BiH i ustavi entiteta, odnosno proces usklađivanja, odnosno proces primjene u skladu sa ustavnim odredbama iako ja to malo drugačije vidim, odnosno možda čak i pokušavam vidjeti jer ako je riječ o reformi koja ide ka onomu što se zove nadležnost države, onda ovdje BiH čini mi se je onaj entitet koji treba prvenstveno spominjati. Ono što je po meni nelogično, ali eto ono je tu i takvo je ali ga moram spomenuti. Problem otvaranja pitanja, kad je riječ o reformi nečega, onda mi je logično da se moraju otvoriti ona pitanja koja vrlo često ne želim otvoriti i osobito kada je riječ o jednom sustavu jer policija je htjeli mi to ili ne, sustav represije, ali sustav represije koji u svojoj drugoj fazi prelazi u sustav pravde i u sustav pravednosti. I, na tom planu, zapravo ne shaćam zašto nije riječ o jednom procesu. Ali, ostaje tu tako kako je napisano. Ono što mi uistinu u ovom sporazumu, pa ne ide nekako u glavu jeste petogodišnji period implementacije. Ne znam, čini mi se da je to ipak pre, preveliko vrijeme da bi nam se nešto dobro desilo. A mislim, da proces reforme policije, jeste na kraju krajeva globalno dobar proces. I ne vidim razloga zašto baš 5 godina. Zašto 5 godina za ono što možemo raditi npr. za godinu dana. Ili ako ne možemo za godinu, možemo za godinu i pol. Ali eto ja ovo podvlačim, i o ovomu govorim, baš o ovih 5 godina zbog toga što me strah poznajući nas, poznajući naše mogućnosti izmicanja od vlastitih obveza da nam se ovih 5 godina puno toga ne bi razvodnilo i da ponovo policija ne bi bila jedan od uvjeta konačnog i definitivnog priključenja ili implementiranje ove države u zajednicu evropskih država i evropskih naroda. I zato potenciram ovo što se zove 5 godina procesa implementacije ovoga sporazuma. Drugo, baš zbog tih 5 godina, baš zbog tih 5 godina, ja ovdje ključnom vidim i ulogu Parlamenta i duboko mislim i iskreno mislim da ovaj paralment ima šta raditi za nadam se puno manje od 5 godina. Pratiti, ovaj proces, ubrzati ovaj proces, dati mu jednu novu kvalitetu, biti zapravo u potpunosti u tijeku ukupnih događanja u ovome procesu. Ostalo je logično ako mislimo na ovu direkciju za provođenje restruktuiranja policije, ako će to biti 6 pravo, profesionalno i operativno tijelo, onda vjerujem da će ovaj proces završiti prije nego smo mu evo ovdje nadjenuli ime ovim sporazumom. Zahvaljujem, toliko.
Hvala gospodine Zrno. Ima li još ljudi koji se javljaju za diskusiju? Ministre, imate li vi potrebu da kažete nekoliko rečenica ili možda eventualno ove neke male dileme koje smo čuli? Ako ima potrebe ima, ako nema, nema. Hvala lijepo gospodine ministre. Evo dakle, poslije ovih diskusija, ja stavljam na glasanje Odluku o prihvatanju Sporazuma o restruktuiranju policijskih struktura u Bosni i Hercegovini. Molim vas glasajte, sad. Dakle, imamo rezultate glasanja kao jednoglasno i ovim Odluku o prihvatanju Sporazuma o restruktuiranju policijskih struktura u Bosni i Hercegovini smatramo usvojenom. Izvolite, gospodin Spajić.
Gospodine predsjedatelju, štovane dame i gospodo, sve nazočne pozdravljam, Hrvatski klub zastupnika je priložio ove zaključke koje ste dobili na stolu, a evo, ja bi ih pročitao, pa sukladno članku 131. Poslovnika Doma naroda Parlamentarne skupštine BiH, podnosim prijedlog zaključaka. Pod, 1. Dom naroda Parlamentarne skupštine BiH, inzistira da županijski kantonalni mupovi i Federalni MUP u daljem tijeku reforme policije dijele sudbinu sa MUP- om RS glede statusa i nadležnosti i 2. Dom naroda Parlamentarne skupštine zahtjeva od Vijeća ministara BiH da ovaj dom redovito informira o tijeku reforme policijskih snaga. Hvala.
Ovaj prvi zaključak je usvojio i Predstavnički dom, Dom naroda pardon Parlamenta Federacije i ovaj drugi je evo sad iznio gospodin Spajić. Ima li primjedbi na ove predloge i hoćemo li glasati o zaključcima? Gospodine Brka, izvolite.
Ja se zahvaljujem, pozdravljam vas sve. Ali, ovde mi smo dobili na stolove i zaključke Federalnog parlamenta i ja bih ovaj pod brojem 2. zaključak Federalnog parlamenta priključio ovim prijedlozima gospodina Spajića i on bi preformulisan malo izgledao. Dom naroda Parlamentarne skupštine BiH poziva predstavnike EU iz SAD da prate i osiguraju implementiranje ovog sporazuma sukladno pr.... načinom Evropske komisije. 7 Mislim da i ovaj zaključak treba da ide uz ova dva i da onda to usvojimo zajedno. Hvala.
Evo prvo, Anto jesi li ti saglasan kao predlagač ovog zaključka da ovo, nisam čuo,
Slažem se s tim da ovo bude treći zaključak, što je gospodin Brka ovaj, treća točka,
Treći zaključak, dobro. Ante, ima jedna primjedba u ovom tvom drugom zaključku, ovo dole drugi pasos zadnja riječ da se i kažem struktura a ne snaga. Evo gospodin Jukić to ovaj, političkih struktura. Evo, sada ćemo se dakle izjašnjavati o prvom, o zaključku ugospodina Ante Spajića korigovanom za ovo, nadopunjenom za ovo što je kazao, predložio gospodin Brka. Stavljam predlog zaključaka, vi idete zaključak po zaključak. Dakle, idemo sad sa glasanjem o zaključku broj 1 Ante Spajića, korigovan za ovaj zaključak koga je dodao gospodin Brka. Je li to tako Spajiću? 1,2 i 3. Ovo je treći Brkin zaključak. Znači, evo o prvom imate predloge zaključka gospodia Spajića. Evo glasamo o prvom zaključku, jeste. Pa evo ti si htio da glasamo. Molim,
Ima tri točke prva, druga, treća. Ako je tako, ako nije, hajmo onda o svakoj točci glasati jednoga zaključka.
Ja mislim da je ovo jedan zaključak koji ima tri tačke, tri stava i ja predlažem da glasamo tako molim vas. Dakle, ova dva stava koja je iznio gospodin Spajić i ovo što je kazao gospodin Brka. Ko je za to da glasamo za taj zaključak. Glasajte sad. Znači ukupno 9 za, nema protiv i 3 uzdržana. Dakle, zaključak je prošao u prvom krugu, nema entitetske većine, ide u saglašavanje. Nema Kolegij, drugi put će biti Kolegij pa ćemo se usaglasiti o tome dok dođe Goran. Ovim smo završili ovu sjednicu. Ja vam čestitam drage kolege na usvojenoj Odluci. Hvala vam i sretan put. Sjednica završila sa radom u 12:25 sati.